fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi fi fi ru fi nb fi it fi fi fi fi sv fi fi fi fi fi en fi fi fi fi fi sl fi fi sv fi fi fi nl fi fi fi sv fi fi fi fi nl fi fi fi en fi fi sv fi fi fi fi fi fi fi fi fi fi it fi fi fi fi fi fi fi fi fi fi sv fi fi fi fi fi fi fi fi nl fi fi fi fi sv fi fi fi fi fi fi fi fi fi fi fi nl fi fi fi en fi fi fi en fi fi fi fi fi sv fi fi fi sv fi fi fi fi fi fi nb fi ru fi fi fi fi fi fi fi fi fi fi fi fi fi fi fi es es en es fi fi
Aihe: Pikakysymykset (sticky) - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Etusivu › Foorumit › Säännöt › Pikakysymykset (sticky)
Esillä 18 viestiä, 751 - 768 (kaikkiaan 768)
10.9.2022 17:54:29 #1369682 Ilmoita asiaton viesti
koska niistä ei tiedoteta kunnolla
Mitenköhän se kunnolla ilmoittaminen tapahtuisi? Nämä esimerkit (saako punaisilta avata ensin ja puttilinjan takana seisominen) ovat säännöissä kerrottu, joten sääntöjä ei varmaan tarvitse toistaa kilpailumääräyksissä. Sitten tulee ongelma, jos kaikki asiat kerrotaan scramblen kilpailumääräyksissä, niin tuloksena on aika pitkä dokumentti. Klubipelaajille kaikki, mikä on yli kolme lausetta on liikaa, eikä niitä kukaan lue tai ainakaan ymmärrä.
Eräässäkin kilpailussa osa pelaajista oli ”arvannut” tiin väärin, vaikka pelattava tii oli mainittu sekä lähtölistassa, että jokaisessa tuloskortissa. Väärin arvanneiden mielestä tämäkään ei oltu riittävän hyvin infottu.
10.9.2022 18:16:10 #1369683 Ilmoita asiaton viesti
Aivan täsmälleen samalla tavalla kuin kaikissa vähänkään paremmin järjestetyissä kilpailuissa on tapana tehdä. Kilpailumääräyksissä kerrotaan, että kilpailussa noudatetaan golfin virallisia sääntöjä (R&A jne.) ja miltä tiiltä kunkin sarjan pelaajat pelaavat. Lisäksi kerrotaan kilpailussa noudatettavat paikallissäännöt. Nämä kaikki siis kirjallisina. Hyvin yksinkertaista.
Scramblessä ei tarvitsisi tähän lisätä mitään muuta kuin ne asiat, jotka poikkeavat golfin virallisista säännöistä, eli käytännössä vain tuo ryhmän pallojen pelaamistapa (droppi vs. asettaminen ja alueen koko).
Ei ole mutkikasta. Jos pelaajat eivät lue heille annettuja dokumentteja, niin se on heidän valintansa, ja huono sellainen.
10.9.2022 18:24:42 #1369684 Ilmoita asiaton viesti
Olen osallistunut scramble kisoihin, joissa
– punaisilta avaaminen ennen keltaisilta avaamista on kielletty
– puttilinjan takana saa seisoa, kun joukkuekaveri puttaa
– pallo asetetaan, ei dropata
– siirtosäännöstä on ollut kisassa oma määräyksensä
Ne asiat, jotka poikkeavat golfin säännöistä pitäisi tuoda mahdollisimman hyvin kisailijoiden tietoon. Kun olen odotellessa seurannut muiden ryhmien touhuja, niin kovin kirjavasti määräyksiä sovelletaan. Tämä ei minua tosin mitenkään haittaa, koska minulle on aivan sama ketkä kisan voittaa eikä sekään vaikka epätietoisena vähän sääntöjä rikkovatkin. Toisaalta itse haluan pelata aina tarkalleen sääntöjen ja määräysten mukaan.
10.9.2022 22:26:01 #1369716 Ilmoita asiaton viesti
Tämä ei minua tosin mitenkään haittaa, koska minulle on aivan sama ketkä kisan voittaa eikä sekään vaikka epätietoisena vähän sääntöjä rikkovatkin.
Aika erikoinen asenne golfin pelaajalla.
10.9.2022 23:06:42 #1369717 Ilmoita asiaton viesti
Kun olen odotellessa seurannut muiden ryhmien touhuja, niin kovin kirjavasti määräyksiä sovelletaan. Tämä ei minua tosin mitenkään haittaa, koska minulle on aivan sama ketkä kisan voittaa eikä sekään vaikka epätietoisena vähän sääntöjä rikkovatkin. Toisaalta itse haluan pelata aina tarkalleen sääntöjen ja määräysten mukaan.
Tämä voi olla ihan hyvä lähestymistapa suffelikisoissa. KL1: haluatko suffelikisojen osalta olla oikeassa vai onnellinen…?
11.9.2022 07:37:32 #1369720 Ilmoita asiaton viesti
@AP: Käännänpä kysymyksesi toisin päin: oletko onnellinen, jos jäät kakkoseksi sääntöjä noudattaen, ja voittaja rikkoo sääntöjä ja siksi voittaa?
Mitä minuun tulee, niin olen onnellinen, jos saan pelattua kierrokseni loppuun asti ilman pelaamista estäviä vaivoja. Jos voitan, olen iloinen.
P.S. Miksi ihmeessä suffelikisoissa pitäisi saada rikkoa sääntöjä ilman rangaistusta? Selittäkääpä minulle, koska minä en sitä ymmärrä.
11.9.2022 10:43:26 #1369723 Ilmoita asiaton viesti
Ei suffelikisoissakaan (scramble ja muut vastaavat joukkuekisat) pidä saada rikkoa sääntöjä, mutta ainakin itsellä on niissä ”hyväntuulen kisoissa” korkea kynnys mennä nillittämään toisille säännöistä. Tärkeämpää itselle on osallistuminen positiivisessa ilmapiirissä.
Pidän omalta ja joukkueeni osalta huolen sääntöjen noudattamisesta enkä ole katkera, jos joku toinen voittaa viattomassa tarkoituksessa tehdyn sääntörikkeen avulla. Systemaattiset huijarit on sitten oma lukunsa…
11.9.2022 11:29:57 #1369724 Ilmoita asiaton viesti
Edellisessä viestissä ArnoldPalmer kuvasi tarkalleen sen mitä minäkin tarkoitin selittää.
11.9.2022 13:24:39 #1369738 Ilmoita asiaton viesti
ainakin itsellä on niissä ”hyväntuulen kisoissa” korkea kynnys mennä nillittämään toisille säännöistä
Onko oikeisiin menettelytapoihin ohjaaminen aina mielestäsi ”nillittämistä”?
Oma kokemukseni on sellainen, että ystävällinen kysymys ”tiedätkö, että tuo on vastoin sääntöjä” on tähän asti aina riittänyt niinä harvoina kertoina, kun olen kokenut velvollisuudekseni moisen kysymyksen kysyä. Aina ovat pelaajat havahtuneet asiaan ja korjanneet tilanteen, usein erikseen siitä kiittäen.
Koskaan en ole ”hyvän tuulen kisoissa” kenellekään lähtenyt rangaistuksia tarjoilemaan, kyllä he ovat ne ihan itse ja vapaaehtoisesti tarvittaessa tulokseensa kirjanneet.
Ei suffelikisoissakaan (scramble ja muut vastaavat joukkuekisat) pidä saada rikkoa sääntöjä,
Hyvä, tästä olemme varsin samaa mieltä.
viattomassa tarkoituksessa tehdyn sääntörikkeen avulla
Millainen on viattomassa tarkoituksessa tehty sääntörike? Tarkoitatko tahallaan tehtyä ”pientä” sääntörikettä vai tietämättömyyttään tehtyä rikettä? Voitko antaa jonkin esimerkin?
Ensimmäinen ei nimittäin mielestäni ole lainkaan hyväksyttävää missään kilpailussa ja jälkimmäinen on helppo korjata ennen kilpailun päättymistä, jos pelaaja / joukkue itse niin haluaa tehdä…
11.9.2022 17:11:14 #1369749 Ilmoita asiaton viesti
viattomassa tarkoituksessa tehdyn sääntörikkeen avulla
Millainen on viattomassa tarkoituksessa tehty sääntörike? Tarkoitatko tahallaan tehtyä ”pientä” sääntörikettä vai tietämättömyyttään tehtyä rikettä? Voitko antaa jonkin esimerkin?
Muutama esimerkkiä ”viattomassa tarkoituksessa tehdystä sääntörikkeestä” esim scramblessä
– pelaaja käyttää siirtosääntöä 15 cm ja sen jälkeen vielä korjaa palloa vähän ”tupsun päälle”
– pelaaja vaihtaa kauniin pinkin pallon rupupalloon kesken väylän, kun ylittää vettä
– pelaaja vaihtaa pallon scramblessä sen sijaan, että hakisi kaukana edessä olevan pallon takaisin (ajan säästämiseksi)
– kun palloa lyödään bunkkerista, jälkimmäinen pelaaja ”ennallistaa” haravoimalla ennen omaa lyöntiään
– pelaaja droppaa pallon säären korkeudelta eikä polven korkeudelta
Nämä ovat esimerkkejä, joissa vasta lyönnin totean, että ”sitten ihan oikeassa kisassa kannattaa olla tarkkana, kun tuosta taitaa tulla pena”. Viattomalla tarkoitan tässä sitä, ettei rikkeestä ole tosiasiassa hyötyä eikä rikettä tehty tahallaan.
11.9.2022 17:23:28 #1369751 Ilmoita asiaton viesti
Viattomalla tarkoitan tässä sitä, ettei rikkeestä ole tosiasiassa hyötyä eikä rikettä tehty tahallaan.
1) Noistakin rikkeistä voi olla hyötyä.
2) Ne kaikki on tehty tahallaan.
Ei siis mitään viatonta, vaan useimmissa aivan tahallista hyödyn tavoittelua, tavalla tai toisella.
(”– pelaaja vaihtaa pallon scramblessä sen sijaan, että hakisi kaukana edessä olevan pallon takaisin (ajan säästämiseksi)”: eikös tuo ole täysin sallittua, jos ko. pelaajan palloa ei ole valittu joukkueen seuraavaan lyöntiin? Golfin sääntöjen mukaan pallon saa vaihtaa aina paitsi silloin, kun nostettu pallo on asetettava takaisin paikoilleen.)
Tuli tässä myös mieleen, että miten vaikkapa Arnold ja Slowhand noissa tapauksissa pitäisivät huolta siitä, että heidän joukkueensa noudattaa sääntöjä. Heidän kuvailemansa tavoite on juuri oikea ja noin pitäisi kaikkien ajatella, mutta menisivätkö he noissa tilanteissa ihan oikeasti niin pitkälle, että jos rikkeen tehneen pelaajan pallo valittaisiin joukkueen seuraavaksi palloksi, niin laittaisivat tarvittavat rangaistuslyönnit joukkueensa tulokseen? Esimerkiksi tuossa pallon korvaamisessa ennen veden yli lyömistä.
11.9.2022 23:18:55 #1369778 Ilmoita asiaton viesti
Millainen on viattomassa tarkoituksessa tehty sääntörike?
Itse tarkoitan tietämättömyyttään tai ajattelemattomuuttaan tapahtuva moka, jolla ei ole pelin tulokseen käytännössä vaikutusta. Esim. moni kääntelee merkkaamatonta palloa viheriöllä suunnatessaan sitä. Siitä riemu repeää kun alkaa tästä ehdotella penaltteja. Tunnelma jäätyy mukavasti pelkästään kun alkaa suffelikisassa näitä sääntöjä opettamaan.
Oman joukkueen osalta pyrin kertomaan säännöstä (siltä osin kuin olen asiasta varma) joukkueen jäsenelle etukäteen. Sen pohjalta on sitten helppo valita millä pallolla jatketaan.
12.9.2022 09:34:17 #1369782 Ilmoita asiaton viesti
Itse tarkoitan tietämättömyyttään tai ajattelemattomuuttaan tapahtuva moka, jolla ei ole pelin tulokseen käytännössä vaikutusta. Esim. moni kääntelee merkkaamatonta palloa viheriöllä suunnatessaan sitä. Siitä riemu repeää kun alkaa tästä ehdotella penaltteja. Tunnelma jäätyy mukavasti pelkästään kun alkaa suffelikisassa näitä sääntöjä opettamaan.
Tässä kiteytyy ehkäpä golfin suurin haaste mitä kilpailemiseen tulee. Jonkun mielestä sääntöjä saa (suffelikisoissa) rikkoa, jos siitä ei ole (käytännössä) vaikutusta peliin tai tulokseen. Toisen mielestä golfissa kuten kaikissa muissakin lajeissa on säännöt, joita tulee kilpailuissa noudattaa. Tämä kahtiajako herättää muutamia kysymyksiä.
– kuka kulloinkin määrittelee onko sääntörikkeestä hyötyä vai ei, ja jos on, kuinka suurta?
– missä vaiheessa rike on niin suuri (ja kenen mielestä??), että siitä tulee toiselle kilpailijalle huomauttaa?
– mistä kaikista rikkeistä toinen kilpailija pyrkii toista varoittamaan ennen rikkeen tapahtumista, kun huomaa sellaisen olevan tulossa?
– miten pelaajat oppivat sääntöjä, ellei heidän pidä niiden mukaan pelata edes kilpailussa?
– miksi ihmiset kilpailevat, jos he eivät sitoudu noudattamaan kilpailussa käytettäviä sääntöjä?
– golf perustuu pelaajan omaan rehellisyyteen. Miksi tätä periaatetta ei haluta noudattaa?
Ymmärrän hyvin, että vain pikkiriikkinen osa pelaajista osaa säännöt oikeasti kunnolla, mutta jos kaikkien ns. peliin vaikuttamattomien (ja edelleen, kenen mielestä…?) rikkeiden annetaan mennä läpi niistä millään tavalla huomauttamatta, niin sääntöjä osaamattomien joukko pysyy ennallaan tai jopa kasvaa. Tässä tullaan tietenkin seuraavaan haasteeseen, ts. kenellä riittää osaaminen huomauttaa noista rikkeistä. Toisaalta, jos ketään ei asia kiinnosta, niin ei kukaan lähde tilanteita edes jälkikäteen selvittämään, saati pelin kestäessä. Mahdolliset rangaistuksethan on täysin mahdollista lisätä tulokseen jälkikäteen, mieluiten ennen tuloskortin palauttamista, mutta jopa sen jälkeen se on mahdollista. Ilmainen suomenkielinen sääntöaplikaatio on kaikkien ulottuvilla, joten siitä ei homma ainakaan jää kiinni. Lisäksi meillä on kasa liittotuomareita, joista varmasti joku on aina saatavissa kiinni asian pikaista selvittämistä varten, joko tiillä oman ryhmän lyöntivuoroa odottaessa tai klubilla ennen tuloskorttien palauttamista. Yhteystiedot löytyvät liiton sivuilta (golf.fi) kohdasta Tuomaritoiminta.
Vaikka en pääsääntöisesti hyväksykään rikkeiden katsomista sormien läpi, niin Putti-Possun (olihan?) toimintamalli on suffelikisoissa sieltä aivan parhaasta päästä. Peliin ”vaikuttamattomasta” rikkeestä huomautetaan ystävälliseen sävyyn jälkikäteen, jolloin pelaaja (toivottavasti) ei enää jatkossa tee samaa rikettä. Itsekin olen tuota joskus käyttänyt, ja myös sellaista, jossa jätän päätöksen ao.pelaajan omille harteille. Golfin periaatetta kunnioittava pelaaja antaa itselleen rangaistuksen, toisenlainen pelaaja ei anna. Kumpaakin lajia näkyy kentillä.
12.9.2022 12:35:35 #1369793 Ilmoita asiaton viesti
Tässä kiteytyy ehkäpä golfin suurin haaste mitä kilpailemiseen tulee. Jonkun mielestä sääntöjä saa (suffelikisoissa) rikkoa, jos siitä ei ole (käytännössä) vaikutusta peliin tai tulokseen. Toisen mielestä golfissa kuten kaikissa muissakin lajeissa on säännöt, joita tulee kilpailuissa noudattaa. Tämä kahtiajako herättää muutamia kysymyksiä.
Vielä rautalangasta: Sääntöjä ei mielestäni saa rikkoa. Puuttumiskynnys ainakin itselläni kuitenkin on erittäin korkea näissä hupikisoissa (seuran järjestämät Scramblet, joissa ”osallistuminen on lopputulosta tärkeämpää”). Saattaa tulla aika vittumaisen kaverin leima otsaan kun menet sanomaan että droppasit lantion korkeudelta tai pyörittelit merkkaamatonta palloa, rankku siitä…
18.9.2022 14:56:07 #1370081 Ilmoita asiaton viesti
Tätä on ennenkin käyty forumilla läpi , mutta en osannut etsiä ja sääntökirja jätti minulle tulkinnan varaa.
Harjoitus swingin osuessa palloon lyöntiä ei lasketa ja pallo on palautettava paikoilleen. Tästä ei seuraa rangaistus tiiboxsissa ja viheriöllä, mutta tuleeko muualla rangaistus lyönti pallon liikuttamisesta. Minun mielestäni tulee, minkä säännön perusteella ei tulisi?
18.9.2022 15:08:25 #1370082 Ilmoita asiaton viesti
Tulee rangaistus, mutta entä, jos
– pallo liikahtaa, mutta palaa paikalleen, niin että maila ei kosketa palloa, mutta aiheuttaa sen liikahtamisen
– maila koskettaa palloa ja pallo liikahtaa, mutta palaa samalle paikalle
– maila koskettaa palloa, mutta pallo ei liikahda
18.9.2022 18:27:45 #1370088 Ilmoita asiaton viesti
Harjoitus swingin osuessa palloon lyöntiä ei lasketa ja pallo on palautettava paikoilleen. Tästä ei seuraa rangaistus tiiboxsissa ja viheriöllä, mutta tuleeko muualla rangaistus lyönti pallon liikuttamisesta. Minun mielestäni tulee, minkä säännön perusteella ei tulisi?
Säännön 9.4 perusteella tulee rangaistus, joten tarina päättyy siihen. Tiiausaluetta koskee sääntö 6.2b(6) ja sitä kautta säännön 9.4b Poikkeus 1. Viheriötä puolestaan koskee sääntö 13.1d(1).
18.9.2022 18:30:09 #1370089 Ilmoita asiaton viesti
Tulee rangaistus, mutta entä, jos
– pallo liikahtaa, mutta palaa paikalleen, niin että maila ei kosketa palloa, mutta aiheuttaa sen liikahtamisen
– maila koskettaa palloa ja pallo liikahtaa, mutta palaa samalle paikalle
– maila koskettaa palloa, mutta pallo ei liikahda
Määritelmän mukaan pallo on liikkunut, kun se on (pysyvästi) siirtynyt pois paikaltaan. Noissa tapauksissa rangaistusta ei siis seuraa.
Esillä 18 viestiä, 751 - 768 (kaikkiaan 768)
← 1 2 3 … 29 30 31
Sinun täytyy olla kirjautunut vastataksesi tähän aiheeseen.
Etusivu › Foorumit › Säännöt › Pikakysymykset (sticky)
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.